ΕΝΟΤΗΤΑ Ε, ΚΕΦΑΛΑΙΟ 4: Η ΕΛΛΑΔΑ ΣΤΟΝ Α ΠΑΓΚΟΣΜΙΟ ΠΟΛΕΜΟ

1. Ποιά προβλήματα αντιμετώπιζε η Ελλάδα το 1913;

Η Ελλάδα είχε διπλασιάσει σχεδόν τα εδάφη της και των πληθυσμό της. Δημιουργήθηκαν, όμως νέα προβλήματα, καθώς τα εκτεταμένα σύνορα της χώρας ήταν δύσκολο να φυλαχθούν αποτελεσματικά. Το οδικό δίκτυο ήταν περιορισμένο και δυσκόλευε τη μετακίνηση των στρατιωτών στη Μακεδονία και οι αποθήκες πολεμικού υλικού δεν επαρκούσαν. Αλλά και τα νησιά του ανατολικού Αιγαίου δεν είχαν ακόμα κατοχυρωθεί στην Ελλάδα, ούτε είχαν ορίστε τα σύνορα της Αλβανίας, για την οποία ενδιαφερόταν κυρίως η Ιταλία. Κύριος αντίπαλος της χώρας μας ήταν η ηττημένη Βουλγαρία. Για αυτό, στα ελληνοβουλγαρικά σύνορα στρατός άρχισε να κατασκευάζει οχυρά.

1. Ποιά τα αίτια του Α’ Παγκοσμίου Πολέμου που ξέσπασε το 1914 στην Ευρώπη;

Στις αρχές του 20ου αιώνα αυξήθηκε ο ανταγωνισμός ανάμεσα στις Μεγάλες Δυνάμεις. Τα οικονομικά συμφέροντα της Γερμανίας την έφεραν αντιμέτωπη με άλλες χώρες, όπως η Αγγλία και Γαλλία. Ο έλεγχος του διεθνούς εμπορίου και η κυριαρχία στα βαλκάνια ήταν δύο από τις αιτίες που οδήγησαν στον Α’ Παγκόσμιο Πόλεμο.

1. Ποιά ήταν τα αντίπαλα στρατόπεδα στον Α’ Παγκόσμιο Πόλεμο;

Η Γερμανία, η Αυστροουγγαρία και αρχικά η Ιταλία συμμάχησαν και αποτέλεσαν τις Κεντρικές Δυνάμεις. Από την άλλη πλευρά, στις δυνάμεις της Αντάντ (Εγκάρδια Συνεννόηση) ανήκαν οι Αγγλία, η Γαλλία, η Ρωσία, μετέπειτα η Ιταλία και από το 1917 και οι Η.Π.Α..

1. Με ποιούς συμμάχησαν τα βαλκανικά κράτη;

Από τα βαλκανικά κράτη η Τουρκία και Βουλγαρία εντάχθηκαν στις Κεντρικές Δυνάμεις, ενώ η Σερβία, το Μαυροβούνιο και Ρουμανία προσχώρησαν στις δυνάμεις της Αντάντ.

1. Ποιές οι απόψεις που διαμορφώθηκαν στην Ελλάδα;

Στην Ελλάδα διαμορφώθηκαν δύο απόψεις. Ο πρωθυπουργός της χώρας Ελευθέριος Βενιζέλος, πιστεύοντας στη νίκη των συμμάχων υποστήριζε τη συμμετοχή της Ελλάδας στο πλευρό της Αντάν. Αντίθετα, ο βασιλιάς Κωνσταντίνος θεωρούσε ότι η Ελλάδα έπρεπε να κρατήσει ουδετερότητα, η οποία όμως ευνοούσε περισσότερο της Κεντρικές Δυνάμεις.

1. Ποιό ήταν το αποτέλεσμα αυτής της διαφωνίας;

Η κυβέρνηση των Φιλελευθέρων παραιτήθηκε και η χώρα διχάστηκε. Ήταν εποχή που ονομάστηκε «εθνικός διχασμός».

1. Πώς και πότε μπήκε η Ελλάδα στον πόλεμο;

Το φθινόπωρο του 1915 συμμαχικές δυνάμεις αποβιβάστηκαν στη Θεσσαλονίκη. Επίσης, τον Μάιο του 1916 οι Γερμανοί και οι Βούλγαροι εισέβαλαν στην ανατολική Μακεδονία. Τότε, πολιτικοί του κόμματος των Φιλελευθέρων, καθώς και αρκετοί απογοητευμένοι αξιωματικοί και στρατιώτες επαναστάτησαν και στη Θεσσαλονίκη ανέλαβε την εξουσία η βενιζελική «Επιτροπή Εθνικής Άμυνας». Οι αγγλικές και οι γαλλικές πιέσεις προς την κυβέρνηση των Αθηνών να εγκαταλείψει την ουδετερότητα εντάθηκαν. Τελικά, ο βασιλιάς εκθρονίστηκε και εγκατέλειψε τη χώρα. Η Ελλάδα πέρασε το 1917 επίσημα στο στρατόπεδο των Συμμάχων.

1. Πότε και πώς τελείωσε ο Α’ Παγκόσμιος Πόλεμος;

Ακολούθησαν σκληρές μάχες εναντίον των Γερμανών και των Βουλγάρων, στις οποίες συμμετείχαν και Έλληνες στρατιώτες. Οι Κεντρικές Δυνάμεις ηττήθηκαν και συνθηκολόγησαν το 1918. Η Γερμανία υποχρεώθηκε να πληρώσει αποζημιώσεις, ενώ έχασε και πολλά εδάφη.

1. Ποιά το οφέλη της Ελλάδας από τη συμμετοχή της τον Α’ Παγκόσμιο Πόλεμο;

Μετά τη λήξη του πολέμου, η Ελλάδα έχει σημαντικά οφέλη: με τη συνθήκη Σεβρών (10 Αυγούστου 1920) κατοχύρωσε τα νησιά του Αιγαίου, με εξαίρεση το Δωδεκάνησα, κέρδισε τη Δυτική και Ανατολική Θράκη, εκτός από την Κωνσταντινούπολη, και ανέλαβε για 5 χρόνια τη διοίκηση στην περιοχή της Σμύρνης.